open-index/open-wikipedia-markdown huggingface dataset:
Nastro adezivo

thumb|Du rodułi de nastro adezivo
El **Nastro adezivo** (talvolta **Scotch**) el ze un nastro de plàstega o carta a ła cuała ła vien aplicada na sostansa adeziva. El nastro el połe èsar adesivo solché inte un lato o da anbedó (nastro *biadezivo*), inte el secondo cazo uno dei do lati del nastro el ze de frecuente protezesto da na pełìcuła.

El ze doparà par incołar ojeti intrà de lori par el pì in magnera tenporànea, ma anca permamente. L'adezion ła ocore par sénplego contato co l'ojeto.

I pì difondesti i ze pareciai co adezivi sensìbiłi a ła presion e i ze autoadezivi. I ghe ze anca nastri adezivi termoativàbiłi (che prima de l'aplicasion i ga da èsar ativai col całore) e nastri adesivi ativàbiłi co àcua (che i ga da èsar moji co àcua).

## Stòria
L'inventore del nastro adezivo el ze sta ła statunitense Richard Drew, sercadore de ła 3M, che el ło ga creà inte el 1925 e el ło ghea metesto in comerso inte el 1930. In Eoropa el zera rivà solché inte el 1937. 
El nastro adezivo el zera fazesto co coła da marangon e glicerina. Pararia parò che ła 3M, par sparagnar schei, ła doparase poca coła e che de consevensa calchiduni i ła ghea acuzada de èsar "scoseze" (in referimento a ła stereotipada tirchieria dei scosezi), da cuà l'orìzene del nome "scotch".

## Descrision
### Tipi de nastro adesivo
* *Nastro adezivo par inbałajo*: in plàstega, de sòłito de cołore avana, largo 50&nbsp;m, el ze doparà par inbało o saraura de scàtołe. 
* *Nastro adezivo trasparente*: in plàstega, de frecuente de picenine dimension (10–19&nbsp;m), el ze doparà par caza, scoła e ufiso. 
* *Nastro da muro*: in carta, el ze poco adezivo e el ze doparà par vegner incołà tenporaneamente su muri sensa rovinarli, par ezénpio par cuèrzar na parte che no ła ga da vegner depenta.
* *Nastro izołante*: in plàstega ełàstega spesa, de sòłito PVC, el ze doparà par unir o izołare fiłi e altri aparati ełètreghi.
* *[[Nastro adezivo telà]]*: el ze doparà soratuto inte l'indùstria. Costituio da na matrise tèsiłe lamenada inte l'interior del spesor del nastro adezivo isteso. El ze tanto rezistente a ła trasion.
* *Nastro adezivo mèdego*: el ze doparà inte łe medicasion. De sòłito de cołore bianco o roza.
* *Nastro biadezivo*: el ga un strato adezivo su anbedó i lati.
* *Nastro biadezivo fingerlift*: el ze un particułare tipo de nastro biadezivo dotà de na pełìcuła de protesion majorada, pì larga del strato adezivo. Sto nastro el ze pì fàsiłe da doparare soratuto co che se ga sù i guanti.

## Notasion

## Altri projeti

## Linganbi foresti
Caro armà

[thumb|Cari sovièteghi [T-72 ]]
[thumb|Caro statunitense [M1 Abrams|M1A1 Abrams in Iraq ]]

El **caro armà** o **caro da conbatimento** (in inglezo **tank**) el ze un veìcuło da conbatimento terestre. Sti cuà i ze veìcułi boni de infrontarse col nemigo in movimento anca da curte distanse, che i se sudivide in cari armai lejeri, medi, pezanti e superpezanti. Sta tipołozia de mezo miłitare ła zera stada doparà inte un canpo de bataja par ła prima volta inte ła bataja de ła Somme, inte el ndar de ła prima guera mondiałe.

## Caraterìsteghe
### Ełementi prinsipałi
Le caraterìsteghe prinsipałi de un caro armà (che i ło difarénsia da chełi altri veìcułi da conbatimento) i ze:

* na corasatura sufisente a rezìstere al fogo de arme pezanti;
* dei cingołi boni de far na trasion mecànega;
* prezensa de un canon da caro armà e altro armamento ofensivo (cofà mitrajatore e lansafiame).

## Notasion

## Altri projeti

## Linganbi foresti
Southeast Asia Treaty Organization

La **Southeast Asia Treaty Organization** (**SEATO**) ła zera un'organizasion de defeza par el sud-est aziàtego nasesta col tratà de Manila del 1954, e sotoscrivesta da Fransa, Austràlia, Fiłipine, Nova Zełanda, Pakistan, Regno Unio, Stati Unii de l'Amèrica e Thaiłandia, par far fronte a ła presion pułìtega e miłitare dei paezi comunisti de l'Àzia, anca se ła mancada adezion de nasion cofà l'Ìndia e l'Indonèzia ła ghene ghea limità de tanto l'eficasa. 

I so limiti i zera stai in evidensa soratuto inte el ndar de ła Guera del Vietnam; inte el 1965 ła Fransa ła ze sta ła prima a retrarse indrio, seguia, solché inte el 1972, dal Pakistan. L'organizasion ła zera stada desolvesta inte el 30 de zugno del 1977.

## Menbri
*  Austràlia
*  Fiłipine
*  Fransa (1954 – 1965)
*  Nova Zełanda
*  Pakistan (1954 – 1972)
*  Regno Unio
*  Stati Unii de l'Amèrica
*  Thaiłandia

## Notasion

## Altri projeti

## Linganbi foresti
Marshall Space Flight Center

El **[[George C. Marshall]] Space Flight Center** el ze un sentro de investigasion e reserca par ła propulsion, i computer, łe rete par l'informasion manazeriałe de ła NASA. Ła vien de frecuente denomenada col so scursamento: **MSFC**.

Ła ze ponesta inte l'Arsenałe Redston a Madison County inte l'Alabama. El sentro el ze sta ciamà cusita in onore de George Marshall, alto miłitare, segretàrio de stato e ideatore del pian Marshall. Cuà el zera sta desviłupà el razo Saturn V, da l'écuipe de Wernher von Braun, che el ze sta anca diretore del sentro dal 1960 al 1970. El Saturn V el ghea portà l'Apollo 11 inte ła Luna inte el lujo del 1969.

## Notasion

## Altri projeti

## Linganbi foresti
Wehrmacht

El **Wehrmacht** (; dal todesco: "Forsa de Defeza") el ze el nome asumesto da łe Forse Armae todesche co ła reforma del 1935 e par tuta ła durada de ła seconda guera mondiałe, finmente a l'agosto 1946, co che el ze sta in magnera formałe desolvesto dopo de ła rendesta incondisionada de ła Zermània del 7 de majo del 1945.

Da ła sènare de łe forse armae de l'Inpero todesco, partindo dal 1919 łe zera stae formae cuełe là de ła Repùblega de Weimar, che inte el 1921 łe gaveva tolto el nome de Reichswehr, mantegnesto finmente al 1935. De sevente a ła sconfizesta de ła Zermània inte el secondo conflito mondiałe, łe du repùbleghe naseste inte el 1949 łe se garia pò dotae cadauna de un pròpio instrumento de defeza: ła Bundeswehr (1955) inte ła Repùblega Federałe de Zermània, e ła Nationale Volksarmee (1956) inte ła Repùblega Democràtega Todesca.

La Wehrmacht ła zera formada da trè Forse Armae difarenti in canpo de dòpara:
* Heer (Ezèrsito)
* Kriegsmarine (Marina miłitare)
* Luftwaffe (Aeronàutega miłitare)

Ła Wehrmacht ła zera sotoponesta a un Comando supremo denomenà Oberkomando der Wehrmacht (OKW), al cuało ghe sotostava i Comandi supremi de łe tre Forse Armae, che tutavia i godea de larga autonomia. El primo comandante in cao de ła Wehrmacht el ze sta el feldmaresało Werner von Blonberg che el zera sta destituio inte el 1938 dal Führer Adolf Hitler che el ghea ciapà da cuel momento anca ła guida suprema de łe forse armae todesche. La Wehrmacht, che ła ghea concuistà na ecesionałe e straordenària reputasion de eficensa bèłega inte el ndar de ła seconda guera mondiałe e ła ghea ocupà par un serto perìodo de tenpo granda parte de l'Eoropa, ła vien considerada ła pì granda forsa conbatente de ła istòria todesca e cueła dotada de pì grando podere in confronto a calsìase altra formasion miłitare zermànega mai ezistia.

## Notasion

## Altri projeti

## Linganbi foresti
Alabama

L**Alabama** (AFI: ; in ingleze , ) el ze un stato federà dei Stati Unii de l'Amèrica. El confina verso nord col Tennessee, verso sud co ła Florida e el golfo del Mèsego, verso òvest col Mississippi e verso est co ła Georgia. L'Alabama el ze el 30º stato pì estendesto e el 24º pì popolà dei 50 stati americani. Co i so  de vie navegàbiłi interne, l'Alabama el detiene el primà inte ła scała nasionałe.

Da ła Guera siviłe americana finmente a ła Seconda guera mondiałe, l'Alabama, cofà un mùcio stati del sud, el ghea vivesto un perìodo de sofarensa econòmega, in parte cauzà da ła contìnua dipendensa da l'agricultura. Sibè che ghe fuse un cresimento de łe grandi indùstrie e dei sentri urbani, i intaresi rurałi dei bianchi i ghea domenà ła lejislasion statałe dal 1901 al 1960 coi intaresi urbani e i afroamericani che i se ghea vedesto netamente soto-raprezentai. I afroamericani e i bianchi poareti i ze vegnesti prategamente privai del tuto dei deriti siviłi da ła costitusion del Stato del 1901, situasion che ła zera ndà vanti finmente a ła metà de ła dècada del 1960, prima de èsar ałiviada da ła lejislasion federałe. L'escluzion de łe menoranse łe zera ndà vanti soto sistemi de votasion a Cołejo ùgnoło inte ła pì granda parte de łe contee; racuante modìfeghe łe ze stae portae vanti co ła dòpara de na sèrie de procediminti zudisiari inte el finałe del 1980 par stabiłir vari sistemi ełetorałi.

Dopo de ła seconda guera mondiałe, l'Alabama ła ga rezistrà un cresimento gràsie al pasajo de l'economia del Stato da una che ła zera bazada prinsipalmente su l'agricultura a n'altra co intaresi difarensiai. El podere del Solid South inte el Congreso el ga portà a ła creasion o l'espansion de tante instałasion de łe Forse Armae dei Stati Unii, che łe ga contribuio a inpienare el desliveło intrà l'economia agrìcuła e industriałe inte el ndar de ła metà del XX secoło. L'economia del Stato inte el XXI secoło ła se baza sul management, sul setore automobilìstego e de ła finansa, manifaturiero, aerospasiałe e mineràrio, ma anca so servizi cofà l'asistensa sanitària e l'istrusion, ła véndita al detajo e ła tecnołozia.

L'Alabama el ze soranomenà *the Yellowhammer State*  (par via de l'ozeło sìnboło del stato), e el ze anca conosesto cofà *the "Heart of Dixie"* e *the Cotton State* (el Stato del coton).

La capitałe de l'Alabama ła ze Montgomery. La sità pì granda par nùmaro de abitanti, ma anca ła pì indùstriałizada ła ze Birmingham. La sità pì antiga del Stato el ze Mobile, fondada dai cołoni fransezi inte el 1702 cofà capitałe de ła Louiziana franseze.

## Gałeria de someje

Cheaha_Mountain,_Alabama.jpg|Monte Cihò a est 
Alabama_River_RM192_Selma.JPG|Fiume Ałabama, a el sentro de el stato
Birmingham Skyline from Vulcan Park.jpg|panorama de Bèrmiṅhèm
Moundville_Archaeological_Park_64.JPG|tołeta par el truco in pièra


## Notasion

## Altri projeti

## Linganbi foresti
Dwight D. Eisenhower

Ufisałe parecià e bon inte el so laoro, dopo de na sbreluzegante cariera inte el stato majore de l'Ezèrsito dei Stati Unii el zera sta mandà inte el 1942 in Gran Bretagna in cao de łe trupe statunitense destinae a ła partesipasion inte ła seconda guera mondiałe.

Comandante in cao de łe forse Liae prima inte el teatro del Mediteràneo inte el 1942-1943 e de consevensa dal 1944 in Eoropa, el ghea demostrà capasità miłitari e pułìtego-diplomàteghe, portando vanti un roło fondamentałe de diresion e coordenamento dei ezèrsiti liai inpegnai contro del Terso Reich. El zera sta promovesto inte el 20 de disenbre del 1944 a General of the Army e inte el 1948 a General of the Armies of the United States (el grado pì alto de łe forse armae americane); el ze sta el terso dopo de John Pershing e George Washington che el ghea ricevesto sto grado. Dopo de ła guera, dopo èsar vegnesto el primo comandante in cao de ła NATO, el ghea tolto ła decizion de intentar anca ła cariera pułìtega co bon èzito, devegnendo, de fato, dal 1953 al 1961 el 34º presidente dei Stati Unii de l'Amèrica.

## Notasion

## Altri projeti

## Linganbi foresti
Bug

El **eror de software**, **fała** o anca in ingleze **bug** (pronuncia inglese , tradusìbile co *bao*), inte el contesto de ła programasion informàtega, el ze un'anomałia che ła porta al malfunsionamento del software, par ezénpio produzendo un rezultà inesperà o erato, tipegamente gavesto par via de un erore inte ła scritura del còdaze fonte de un programa. Un bug, in sostansa, el ze un difeto del software de tipo funsionałe.

Un programa co drento un gran nùmaro de bug che i interferise co ła so funsionałità el ze dizesto inte el zergo **bugà** o **buggà** (in ingleze *buggy*), mentre l'ato de coresion dai erori el ze dizesto debug o *bugfixing*.

## Inpato econòmego
Inte el 2002, un stùdio comisionà dal *National Institute of Standards and Technology* del Departemento del Comerso dei Stati Unii el ga rinlevà che i erori informàteghi i costa a l'economia statunitense 59,5 miłiardi de dòłari l'ano, o sia ła 0,6% del PIL.

## Notasion

## Altri projeti

## Linganbi foresti
Sufrajo universałe

El **sufrajo universałe** el ze el derito de voto de l'intiera popołasion de un Stato, indipendentemente da ła so orìzene, rasa, seso, età, credo rełijozo o stato sociałe. 

Sibè che el tèrmano "sufrajo universałe" el fuse za stà includesto in granda parte de łe costitusion libarałi del XIX secoło, finmente al XX secoło, i stai libarałi i stabiłiva oncora limitasion de voto par seso e "rasa". Atualmente, inte el liveło internasionałe, l'ùgnoło limite acetà al sufrajo universałe el ze cueło de stabiłir na età mìnema par votar.

Inte el 1789, el podere pułìtego el ghea scumisià a devegner inte łe man dei presidenti e de łe càmare dei raprezentanti, fazindo vegner necesàrio regołamentare el so sistema ełetorałe. Par tuto el XIX e el XX secoło i se ga afermà sistemi ełetorałi che inte i primi tenpi i zera tanto restrenzesti e circoscrivesti a na élite, finmente rivar a stabiłir sistemi de reconosimento universałe del voto. Siben no tuti i paezi i gàpia traersà faze e restrision conpagne, o inte l'isteso órdene de avegnimento, in tèrmani zenerałi el sufrajo universałe in senso totałe el ze sta istituio dopo de un'evołusion traerso dei seventi sistemi:

* **Sufrajo censuàrio** (o "restrenzesto") :  i vota solché i ómani che i ga na sèrie de condision ezistensiałi de educasion, de rèdito e de clase sociałe;
* **Sufrajo mascułin cuałifegà** (normalmente ciamà "universałe" da łe Costitusion che i ło aprova): inte el cuało i połe votare tuti i ómani boni de lèzar e scrìvar;
* **Sufrajo femenin** : reconosimento del derito de voto a łe done; Prima a tute chełe done maridae, che łe sìpia bone de lèzar e co propietà, e inte un secondo tenpo a łe done sìngle.
* **Sufrajo sensa descriminasion rasiałe** : el derito de voto el ze garantio a tute łe persone, sensa descriminasion rasiałi e gnanca de etnia o orìzene nasionałe.
* **Sufrajo sensa cualìfega** : inte el cuało se stabiłise el derito de voto de tute łe persone, sensa descriminar dal so liveło de istrusion, analfabeti conprendesti.

## Notasion

## Altri projeti

## Linganbi foresti
Al Qaeda

**Al-Qāʿida** (, "ła Baze", venetizada in *al-Qaida* o sanò, sevindo ła grafia ingleze, *al-Qaeda*) el ze un movimento islamista sunita paramiłitare nasesto inte el 1988 inte el ndar de ła Guera in Afghanistan, fautor de ideałi derivanti dal fondamentałismo islàmego pì estremista, inpegnà in magnera miłitante inte l'organizasion e inte l'ezecusion de viołente asion ostiłi, sia inte i confronti dei vari rezimi islàmeghi fiło-osidentałi definii *[[Munafiqun|munāfiqūn]]* (ipòcriti), sia del mondo osidentałe, defìnio somariamente *kāfir* (infedełe).

El ze sta guidà finmente a ła morte, ocoresta inte el 2 de majo del 2011, dal miliardàrio saudita Osāma bin Lāden che el se vałeva de ła guida ideołòzega de Ayman al-Zawāhirī (ex mèdego de El Cairo, che el zera parte de na fameja de erudii rełijozi e de mazistrai). Anbedó i ze referìbiłi a l'ativismo ideołòzego-pułìtego del *shaykh* ʿAbd Allāh Yūsuf al-ʿAzzām.

Al-Qāʿida ła ze vegnesta clasifegarse cofà organizasion terorìstega dal Consejo de seguresa de łe Nasion Unie, da ła NATO, da ła Comision de l'Union eoropea, dal Departemento de Stato dei Stati Unii, dai goerni de Austràlia, Ìndia, Cànada, Israełe, Japon, Corea del Sud, Zermània, Regno Unio, Rùsia, Svèsia, Itàlia e Svìsara.

## Notasion

## Altri projeti

## Linganbi foresti
Regno de Bulgaria

El **Regno de Bulgaria** (in bùlgaro: Царство България, *Tsarstvo Bălgarija*) el zera sta fondà inte el 5 de otobre del 1908 (22 de setenbre sevendo el całendàrio zulian) co che el Prinsipà de Bulgaria el se ghea proclamà indipendente da l'Inpero otoman, ełevàndose al rango de regno: sta proclamasion ła ghea formałizà anca l'anesion de ła provincia otomana de ła Rumèłia orientałe, che ła zera stada soto del controło bùlgaro finmente al 1885.

Inte el 1946 ła monarchia ła zera vegnesta abołia e l'ùltemo zar el zera sta invià in bando, mentre che ła Bulgaria ła zera devegnesta na repùblega popołare. Sibè che raramente, ła ze talvolta denomenada co nome **Terso Inpero Bùlgaro** (Трета българска държава, *Treta bălgarska dăržava*), reconosesto co sto nome parò solché dal Regno Unio.

## Notasion

## Altri projeti

## Linganbi foresti
Fiume Columbia

El **Cołùnbia** o pì coretamente **Columbia** el ze el fiume pì grando che el sboca inte l'Osèano Pasìfego nord-osidentale, in Nord Amèrica.

## Zeografia
El fiume el taca el so corso de 2.000&nbsp;km dal *Lago Columbia* a 820 m s.l.m. sirca, inte łe Montagne Rocioze de ła Columbia Britànega, in Canada. El traversa la vałada jasałe par i so primi 320&nbsp;km, corendo co andamento nord òvest. Dopo el svolta bruscamente verso sud, entrando inte i Stati Unii d'Amèrica, inte el stato de Washington; arente de ła confluensa del Snake, el svolta verso òvest, devegnendo èsar el confino intrà el Stato de Washington e l'Oregon. Da cuà in dopo, el fiume el rałenta ła so corsa, desbocando inte el Osèano Pasìfego a nord-ovest de Portland, in Oregon.

## Portada
Co na portada mèdia a ła boca de sirca 7.500&nbsp;m³/s, el Columbia el ze el fiume nordamerican co mejo portada che el desboca inte l'Osèano Pasìfego, el 4° par portada inte i Stati Unii.

## Mape
### Pułìtega
thumb|center|El Columbia e i so afluenti co i confini dei stati dei USA e del Cànada in grizo

### Temàtega
thumb|center|Mapa de łe dighe, de łe ciuze e dei estuari drio del Columbia

### Idrogràfega
[thumb|center|Mapa idrogràfega de ła costa orientałe statunitense col panorama del [Pleistocene e cheło odierno]]

## Bibliografia
### Zenerałe

* 
* 
* 
* 

### Stòrego-culturale

* 
* 
* 
* 
* 
* 
* 
* 
* 
* 

### Pesca, anbiente e infrastruture

* 
* 
* 
* 
* 

### Zeołòzega e zeogràfega

* 
* 
* 
* 
* 

## Notasion

## Altri projeti

## Linganbi foresti
Idroaèreo

thumb|upright=1.5|Idrovołante da conpetision Machi M.39
Un **idroaèreo** o **idrovołante** el ze un vełìvoło adeguà par far decołi e amaraji sora de superfise de àcua lìbare o in struture spesìfeghe denomenae idroscałi o idroporti.

Inte i primi ani del Novezento el tèrmano "idrovołante" ła zera doparà da l'inzegner Enrico Forlanini par denomenar i idroplani projetai da eło, precursori dei moderni ałiscafi. In sta acesion el tèrmano el zera stà belché suito renpiasà da "**idroplan**" e dopo da "**ałiscafo**".

## Tipołozia de l'idrovołante
Col tèrmano idrovołante se intende chełi aèrei boni de decołar e amarar da l'àcua inte ła so acesion pì zenèrega. I połe vegner clasificai in baze al sistema de gałejamento in àcua o sanò a ła pusibiłità de oparare anca da superfise terestri (aèrei anfibi). In particułare łe ze considerae prinsipalmente du sołusion prinsipałi: ła configurasion che ła dopara un nùmaro difarente de gałejanti, dizesti anca *scarponi*, e ła fòrmuła de scafo sentrałe.
Organizasion no goernativa

__HIDDENCAT__

Na **organizasion no goernativa** (**ONG**) ła ze un'organizasion sensa fini de lucro che ła ze indipendente dai Stati e da łe organizasion goernative internasionałi.

Łe ze organizasion intrà łe pì difarenti intrà lore, inpegnae in na granda varietà de atività, de frecuente co caràtaro umanitàrio o sociałe, asumindo forme zurìdeghe defarenti inte łe vàrie parte del mondo: racuante łe połe vere el stàtus de enti benèfeghi, mentre altre łe połe vegner rezistrae par l'ezension fiscałe bazada sul reconosimento de fini sociałi. Altre łe połe formar dei fronti par intaresi pułìteghi, rełijozi o de altro tipo.

Tipegamente łe ze finansiae par via de donasion o sanò da sovension de fiłantropi, siben che tute cuełe pì grande łe vegna sostegneste anca da fondi pùbleghi.

## Istòria
L'espresion "organizasion no goernativa" ła ze sta mensionada par ła prima volta inte el contesto de łe Nasion Unie: l'artìcuło 71 de ła Carta costitusionałe de l'ONU ła prevede *de facto* ła pusibiłità che el Consejo econòmego e sociałe el posa consultar łe "organizasion no goernative intaresae a łe cuestion che łe entra inte ła so conpetensa".

## Descrision
Łe ze organizasion indipendenti dai goerni e da łe so pułìteghe e zeneralmente, anca se no senpre, se ze drio parlar de organizasion no gaventi fini de lucro (no profit) che łe se guadagna almanco na parte signifegadiva dei so intòriti da fonti privai, par el pì donasion.

Inte el mondo anglosàsone i gnen de frecuente identifegae co ła sigla PVO (de *private voluntary organizations*), favoréndoła a cheła alternativa de NGO (sigla de *non-governmental organization*).

I du caràtari *fondamentałi* par definire un'organizasion no goernativa de cooparasion al desviłupo, i ze de consevensa formai dal caràtaro *privà*, e no goernativo de l'asociasion, e da cueło là de l*'asensa de profito* inte l'atività.

Caraterìstega de ste organizasion ła ze na forte pulsion ideałe, finałizada al fin de contribuir al desviłupo globałe dei paezi socialmente e economegamente pì retrazesti; ste cuà łe entra inte el sircùito de ła democrasia partesipada, in cuanto i coinvolze mase idealmente motivae in inisiative no stretamente pułitisizae.

## Notasion

## Altri projeti

## Linganbi foresti
Donasion (derito)

Na donasion, inte el derito de propietà, el ze el trasferimento vołontàrio e imedià de propietà de na persona (denomenada donadore) verso n'altra persona (denomenada benefisàrio) sensa corispetivo.

Ghe ze difarenti tipi de donasion inte el derito patrimoniałe, in particułare ghe ze:
* donasion *inter vivos*: Donasion fate co che el donatore el ze vivo
* donasion *causa mortis*: Donasion premeditae da parte del donatore co che el zera vivo, che łe vegnarà trasferie al benefisàrio al momento de ła so morte.

Tuti e do i tipi de donasion łe se sparise trè ełementi che i ga da vegner satisfazesti col fin che ła donasion ła sìpia legamente eficase:
* Intento donativo: Intension del donadore de vołer darghe ła donasion al benefisàrio
* Consegna de ła donasion
* Acetasion de ła donasion: El benefisàrio el ga da èsar de acordo inte el risévar sta donasion

## Notasion

## Altri projeti

## Linganbi foresti
Propietà (derito)

La **propietà** (in latin  *proprietas* da *proprius*), in derito, el ze un derito reałe che el ga par contegnuo ła facoltà de goder e de disponer de łe robe in magnera piena e escluziva, drento dei limiti e co l'oservansa dei òblighi prevedesti da l'ordenamento zurìdego. Se parla de **[[propietà privada]]**, o **[[propietà pùblega|pùblega]]**, co refarimento al status - privà o pùblego - del sojeto zurìdego al cuało ghe speta ła titołarità del derito.

Inte el łénguajo comun, el tèrmano "propietà", oltre che ła situasion zurìdega sojetiva el dezigna anca el ben ojeto del derito. La propietà ła stabiłise che "el propietàrio el ga ła derito de goder e disponer de łe robe in magnera piena e escluziva drento de łe limitasion e fazendo oservansa dei òblighi stabiłii da l'ordenamento zurìdego".

## Notasion

## Altri projeti

## Linganbi foresti
Derito reałe

__HIDDENCAT__

El **derito reałe** el ze un derito sojetivo tìpego che el conferise al titołare un podere asołuto e imedià su de na roba. Le caraterìsteghe prinsipałi de sti deriti łe ze łe seventi:

1) Tipisità: I ze ametesti solché i deriti tipàdi dal lejislatore;

2) Imediatesa: el titołare el połe satisfazer el so intarese in magnera direta e no mediada sul ben (defarentemente de cheło che sucede par i deriti de crédito andove che el titołare par satisfazerse el gavarà da avałerse de ła cooparasion del debitor);

3) Asołutesa: el titołare połe far vałer el so derito erga omnes e tuti i con-sociai i ga el gavere da astegnerse dal tegnere calsìase tipo de inzerensa inte l'ezercìsio de sto derito;

4) Derito de sèguito: el titołare el podarà perseguir el derito inte i confronti de calsìase sojeto, ponesto-ché el derito el ze senpre ligà al ben e no al sojeto. par ezénpio se Tìsio el ghe vende a Cajo un ben sul cuało Senprògno el vanta uno derito de uzufruto, st'ùltemo el podarà oponer el so derito a l'acuirente Cajo.

I deriti reałi i se sudivide in deriti reałi de godimento, cofà corispetivo dei denomenadi deriti reałi de godimento su roba de altri (o deriti reałi menori), e deriti reałi de garansia.

El derito reałe de godimento par antonomàzia ła ze ła propietà, cuełi là de garansia i ze el pegno e l'ipoteca. Cuełi ła su *roba de altri* i ze ła dòpara, l'uzufreuto, l'enfiteuzi, ła superfise, l'abitasion e ła servitù.

## Notasion

## Altri projeti

## Linganbi foresti
Indiana

L**'Indiana** (in łéngua ingleze , ) el ze un Stato fedarà dei Stati Unii de l'Amèrica, inte ła rejon del Midwest; el ze sta el 19º stato che el ze devegnesto parte dei Stati Unii, l'11 de disenbre del 1816. El se pozisiona al 38º posto par estension e al 17° par nùmaro de abitanti intrà i stati che i forma i Stati Unii. La capitałe, e ła sità majormente abitada, ła ze Indianapolis; el confina col Lago Michigan verso nord-òvest, col stato del Michigan verso nord, co l'Ohio verso est, col Kentucky verso sud e verso sud-est e co l'Illinois verso òvest.

Prima de divegner un stato de l'Union, el zera abità da numarévułe tribù de nadivi americani, prezenti inte teritòrio de l'Indiana da miłiari de ani. Finmente da ła so fondasion, łe àree de insediamento łe ga specià ła segmentasion culturałe che ghe zera inte l'est dei Stati Unii: ła parte pì verso nord ła ze sta el posto de insediamento de persone che łe provegnea dal New England e da New York, l'Indiana sentrałe ła zera stada ocupà da chi che se gaveva spostà dal arente Ohio mentre verso sud se ghea insedià persone dai stati del sud, cofà Kentucky e Tennessee.

L'economia ła ze bastansa difarensiada, co na produsion lorda de 366.71 miłiardi de dòłari inte el 2018. L'Indiana ła ga grande àree metropułitane co pì de 100 000 abitanti e numarévułi picenini sentri industriałi e paezi rurałi. El stato el òspita racuante scuadre sportive cofà i Indianapolis Colts de ła NFL e i Indiana Pacers de ła NBA. I abitanti de l'Indiana i gnen ciamai "*hoosiers*".

## Gałeria de someje

HickoryRidgeTower-NW.jpg|Foresta Nasional de i Hužer, a sud 
White River 1 - panoramio.jpg|ramo osidental de el Fiume Bianko, a ovest
Aerial view of Fort Wayne, September 2019.JPG|panorama de Fort Uèin
Indiana Dunes Arcahic Points (INDU) -.JPG|punte de frése


## Notasion

## Altri projeti

## Linganbi foresti
Minnesota

El **Minnesota** (AFI: ; in ingleze ) el ze el trentaduèzemo Stato fedarà dei Stati Unii de l'Amèrica (el ze entrà far parte inte l'11 de majo del 1858), e el conta al 2018 na popołasion de 5.679.718 abitanti. La capitałe ła ze Saint Paul (307.695), ma ła sità pì popołada ła ze Mineapolis (425.403 abitanti); altri sentri inportanti i ze Duluth (86.277 abitanti), Rochester (99.121 abitanti) e Bloomington (81.446 abitanti). La superfise ła ze de 225.181&nbsp;km², granda parte dei cuałi ocupai da l'àcua de laghi e fiumi, includesta na parte del Lago Superiore.

Piasà in pozision sentro-nord, e confinante co Cànada, Dakota del Nord e Dakota del Sud, Iowa e Wisconsin, el Minnesota ła ze conosesto cofà *ła tera dei 10.000 laghi* (in realtà i ze cuazi 12.000). Oltre che sti cuà el conta 6.500 intrà torenti e fiumi, intrà sti cuà ghe ze l'omònemo Minnesota e el Mississippi, che i sboca in tre vàrie diresion: Baja de Hudson in Cànada verso nord, Osèano Atlàntego verso est e Golfo del Mèsego verso sud. Secondo un'antiga lejenda ła tołe el nome dal vocàboło de ła łéngua dakota *minisota*, o sia "àcua che ła reflete el sieło".

Par ła so pozision zeogràfega el Minnesota ła ga un clima che, inte l'istesa stajon, el vària sensibilmente da setentrion a meridion. Ugualmente defarensià el ze el teritòrio, co pradarie e fèrtiłi pianure verso òvest e verso sud, e rico de boschi de conìfare verso nord e foreste piene de vezetasion verso est (ła parte de foresta na volta conosesta cofà *Big Wood*).

## Gałeria de someje

Eagle_Mountain,_Minnesota.jpg|Monte Igol *Eagle Mountain* a nordest 
Lower Red Lake, Minnesota.jpg|Łago Red Inferior a nord
Minneapolis 05042012.jpg|panorama de Miniàpołis, ła cavedal
Inlaid Pipe Bowl with Two Faces, 50.67.104 profile PS9.jpg|pipa in piera


## Notasion

## Altri projeti

## Linganbi foresti
Liga àraba

La **Liga àraba** o **Liga dei Stati àrabi** o **Socetà dei stati àrabi** () ła ze na organizasion internasionałe pułìtega de stati del Nordàfrica e de ła penìzoła àraba, nasesta inte el 22 de marso del 1945. 

I primi 6 stati menbri i zera stai:
* 
* 
*  Transzordània (divegnesta Zordània dopo del 1946)
* 
* 
* 
Inte el 5 de majo de l'ano dopo se ghea zontà el Yemen (cofà Yemen del Nord). Altri paezi i ghene ga tacà formar parte inte el ndar dei ani; altri oncora, cofà Eritrea, India, Venesueła, Braziłe e Armènia) i se ga arentizà a sta organizasion col tìtuło de oservadori.
## Menbri
Menbri de ła Lega àraba (e data de ła so amision):
*  Ezito - 22 de marso de 1945 (fondadore) (sospendesto, 1979-1989).
*  Iraq - 22 de marso de 1945 (fondadore).
*  Zordània (cofà Transzordània entre 1945-1949) - 22 de marso de 1945 (fondadore).
*  Lìbano - 22 de marso de 1945 (fondadore).
*  Arabia Saudita - 22 de marso de 1945 (fondadore).
*  Siria - 22 de marso de 1945 (fondadore, sospendesto dal 2011).
*  Yemen del Nord - 5 de majo de 1945 (fondador), dal 1990 cofà Yemen 1967-1990 (fuzion co Yemen del Sud).
*  Libia - 28 de marso de 1953 (sospendesto e reametesto inte el 2011).
*  Sudan - 9 de zenaro de 1956
*  Maroco - 1 de otobre de 1958
*  Tunizia - 1 de otobre de 1958
*  Kuwait - 20 de lujo de 1961
*  Alzeria - 16 de agosto de 1962
*  Emirai Arabi Unii - 12 de zugno de 1971
*  Baréin - 11 de setenbre de 1971
*  Qatar - 11 de setenbre de 1971
*  Omán - 29 de setenbre de 1971
*  Mauritania - 26 de novenbre de 1973
*  Somàlia - 14 de febraro de 1974
*  Pałestina - 9 de setenbre de 1976 (reprezentada da la OLP).
*  Yibuti - 18 de disenbre de 1977
*  Comoras - 20 de novenbre de 1993

## Notasion

## Altri projeti

## Linganbi foresti
Comità de Libarasion Nasionałe

El **Comità de Libarasion Nasionałe** (scursà in **CLN**) ła ze sta un'organizasion pułìtega e miłitare italiana costituia da ełementi dei prinsipałi partii e movimenti del Paeze, formada a Roma inte el 9 de setenbre del 1943, col fin de oponerse al fascismo e a l'ocupasion nazista in Itàlia, desovesta inte el 1947.

In particułare el CLN el ga coordenà e direto ła rezistensa italiana e el zera formà da łe sudivizion: *[[Comità de Libarasion Nasionałe Alta Itàlia]]* (*CLNAI*), co sede inte ła sità de Miłan inte el ndar de ła so ocupasion e el *[[Comità Sentrałe de Libarasion Nasionałe]]* (*CCLN*), co sede a Roma. L'organizasion ła ghea oparà cofà organismo clandestin inte el ndar de ła Rezistensa e el ghea vesto par dełega poderi de goerno inte i dì de insuresion nasionałe.

## Stòria
### Fondasion
Inte el 16 de otobre 1943 ła zera stada votada na mosion che ła połe vegner rezumesta in trè ponti baze:
* asumere tutI i poderi costitusionałi del Stato evitando ogni conportamento che el posa conprométar ła concòrdia de ła nasion e prezudegàrghene ła futura decizion popołare;
* condùzar ła guera de libarasion stando de fianco dei liai angloamericani;
* convocar el pòpoło al cesar de łe ostiłità par decìdar su ła forma istitusionałe del Stato.

### Inderiso pułìtego
El Comità de Libarasion nasionałe el zera na formasion interpartìtega formada da movimenti de vària estrasion culturałe e ideołòzega, conponesta da raprezentanti del Partio Comunista Italian (PCI), de ła Democrasia Cristiana (DC), del Partio de Asion (PdA), del Partio Lìbarałe Italian (PLI), del Partio Sociałista Italian de Unità Prołetària (PSIUP) e del Partio Democràtego del Lavoro (DL). 

### Conpozision
La conpozision pułìtega de łe brigae partezane ła zera bastansa vària:
* Brigae Garibaldi (del Partio Comunista Italian): 575
* Brigae autònome (guidae da miłitari e no raprezentae da nisun partio del CLN, particułarmente ative in Piemonte): 255
* Brigae Zustìsia e Libartà (Partio de Asion): 198
* Brigae Matteotti (Partio Sociałista Italian de Unità Prołetària): 70
* Brigae Mazzini (Partio Republegan Italian)
* Brigae del pòpoło (Democrasia Cristiana): 54.

## Notasion

## Altri projeti

## Linganbi foresti
Novo Hampshire

El **Novo Hampshire** o **New Hampshire** (in ingleze: , }, talvolta anca trascrivesto in vèneto co ***Hanpshire***) el ze uno dei sincuanta Stati federai che i forma i Stati Unii de l'Amèrica, piasà inte ła rejon de ła Nova Inghiltera.

El confina verso sud col Massachusetts, verso òvest col Vermont, verso est col Maine e l'osèano Atlàntego e verso nord co ła provincia canadeze del Québec. El New Hampshire el ze el cuinto Stato pì picenin e el novèn manco popołà de ła federasion.

Ła ze divegnesta ła prima de łe cołònie britàneghe nordamericane a divìdarse da ła Gran Bretagna inte el zenaro del 1776 e sie mezi dopo ła ze devegnesta uno dei trèdaze Stati che i ghea fondà i Stati Unii de l'Amèrica. Inte el zugno del 1788 el ze divegnesto el noveno Stato a ratifegare ła Costitusion dei Stati Unii de l'Amèrica, portando sto documento in vigoria. El Novo Hampshire el ze sta ła primo Stato statunitense che el ga na pròpia Costitusion nasionałe. La capitałe del Stato ła ze Concord, mentre che ła sità pì granda ła ze invese Manchester.

El se estende su un teritòrio de 24&nbsp;032&nbsp;km² sudividesto in dieze contee e ła popołasion stimada inte el 2014 ła ze de 1&nbsp;326&nbsp;813 abitanti.

Le so targhe łe porta el bomò del Stato: «Live Free or Die» («Vìvar lìbari o morir»). El soranome del Stato «The Granite State» («El Stato del granito») el remanda a ła so granda formasion e cave de granito. Co racuante de łe pì grandi àree sciìsteghe de ła costa orientałe, łe prinsipałi atrasion de ricreasion del New Hampshire i include el sci, motosbrisa e altri spor invernałi, trekking e alpinismo, caze vacanse par l'istà prezenti drio de ła costa e i numarévułi laghi, sport motorìsteghi al New Hampshire Motor Speedway e ła setemana del motosiclo, un tanto conosesto motoraduno fazesto a Weirs Beach inte el meze de zugno de ogni ano.

## Notasion

## Altri projeti

## Linganbi foresti
Tazìkistan

El **Tazìkistan,** ufisalmente **Repùblega del Tazìkistan** (in tàzego: Ҷумҳурии Тоҷикистон, Çumhurii Toçikiston), e in pasà *[[Repùblega Sociałista Soviètega del Tazìkistan]]* inte el contesto de l'URSS, el ze un Stato de l'Àzia sentrałe.

El confina verso sud con l'Afghanistan, verso est co ła Cina, verso nord con Kirghizistan e Uzbekistan e verso òvest oncora co l'Uzbekistan; el ze par tanto un Stato sensa sboco sol mare co na superfise de 143.100&nbsp;km², na popołasion de 7.565.000 abitanti e capitałe Dušanbe.

Dal 9 de setenbre del 1991 el Tazìkistan ła ze na repùblega presidensiałe; el presidente el ze el lìder Emomalī Rahmon, che nòmena ogni ano el Primo ministro. L'Asenblea Suprema ła vien ełezesta dal pòpoło e ła resta inte l'incargo par 5 ani. La costitusion del Paeze ła ze sta varada inte el 1994. Dal marso 2013, el ze devegnesto un menbro de l'Organizasion Mondiałe del Comerso.

El sufiso persian *-stan* signifega "posto de" o "paeze", de consevensa ła paroła Tazìkistan signifega letaralmente "Tera dei Taziki".

## Gałeria de someje

Pamir Mountains, Tajikistan, 06-04-2008.jpg|parco nasional de el Pamir
Bridges in Khujand.jpg|fiume *Syr-Daria*
Dushanbe panorama 05.jpg|panorama de *Dušanbe*
Hisor Fort 20141006 Tajikistan 1018 Hisor (16072348167).jpg|forte de *Hisor*


## Notasion

## Altri projeti

## Linganbi foresti
Organizasion Eoropea par ła Investigasion Nucleare

L**'Organizasion Eoropea par ła Investigasion Nucleare**, comunamente conosesta co ła sigla **CERN** (AFI: ; in franseze *Conseil Européen pour la Recherche Nucléaire* literalmente **Consejo Eoropeo par ła Reserca Nucleare**), el ze el pì grando laboratòrio inte el mondo de fìzega de łe partezełe, ponesto inte el confino intrà Svìsara e Fransa, a ła perifaria òvest de ła sità de Zinevra, inte el comun de Meyrin. La convension che el ło ghea istituivo ła ze sta firmada inte el 29 de setenbre del 1954 da 12 stati menbri. Inte el dì de oncó i ghene fa parte 23 stati, pì racuanti oservatori, conprendesti stati extraeoropei.
El fin prinsipałe el ze cueło de fornir ai sercadori i strumenti necesari par ła reserca in fìzega de łe alte enerzie o sia prinsipalmente i sełeratori de partezełe, che i porta nùclei atòmeghi e partezełe subnucleari a enerzie tanto erlevae, e i revełatori che i parmete de oservar i prodoti de łe cołizion intrà fasi de ste partezełe: a enerzie sufisentemente erlevae, inte łe cołizion łe gnen produzeste stra-tante partezełe difarenti; in racuanti cazi łe ze stae descuerte in sta magnera partezełe che finmente a cuel momento łe zera desconoseste.

## Istòrego
Dopo de ła seconda guera mondiałe se ghea sentio el bezogno de fondar un sentro eoropeo de vanguàrdia par ła reserca col fin de ridarghe a l'Eoropa el primà inte ła fìzega, dato che in cuei ani i prinsipałi sentri de reserca i zera tuti inte i Stati Unii. Co sto fin, inte el 1952, dódaze Paezi eoropei i ghea reunio un consejo de siensiai col cònpito de trasmudar in realtà cuel dezidèrio. El consejo el zera sta denomenà *Consejo eoropeo par ła investigasion nucleare* (in franseze *Conseil européen pour la recherche nucléaire*) e da cuà ła derivasion de ła sigla CERN. Inte el 1954 el ghea ciapà vita el projeto del sentro de investigasion eoropeo istituio dal Consejo eoropeo par ła investigasion nucleare: ze cuita che nase l'Organizasion Eoropea par ła Investigasion Nucleare, ereditàndoghene ła sigla.

Atualmente 23 paezi menbri i fa parte del CERN. El 14 de disenbre 2012 el ghe ze sta reconosesto el status de oservatore de l'Asenblea zenerałe de łe Nasion Unie.

## Notasion

## Altri projeti

## Linganbi foresti
Istitusion de investigasion

Un **istitusion de investigasion**, **istituto de riserca** o **sentro de reserca** ła ze na strutura creada ad hoc par operar e promóvar ła reserca in uno o pì contesti de ła siensa. Ste istitusion de investigasion e reserca łe połe spesałizarse inte ła reserca de baze o vegner orientai verso ła reserca aplicada.

El tèrmano el ìnplega de frecuente ła investigasion so łe siense naturałi, cofà soratuto ła reserca inte el canpo de ła medezina, o inte łe siense sociałi, cofà par fini de investigasion sociołòzeghi e istòreghi.

Ste istitusion de sòłito łe riceve finansiamenti par łe so investigasion da parte dei stati nasionałi andove che łe ga ła sede e/o da organizasion privae, aziende, fondasion, donasion, sovension etc... 

I ze Sentri de Reserca anca łe Università, che drento dei rispetivi canpi e anbienti de stùdio, i ga anca ła parte dedicada a ła reserca (cofà departementi universitari e laboratori).

## Prinsipałe istitusion de reserca e investigasion
* CERN 
* Fermilab 
* Laboratòrio Cavendish 
* Brookhaven National Laboratory 
* Bell Laboratories 
* SLAC 
* Istituto de fìzega nucleare Budker
* Max Planck Institute
* National Oceanic and Atmospheric Administration
* National Center for Atmospheric Research
* Istituto de reserca biomèdega
* National Institutes of Health
* The Institute for Genomic Research
* Istituto de reserca de łe Nasion Unie sul dezarmo
* Istituto de reserca de łe Nasion Unie par el desviłupo sociałe

## Notasion

## Altri projeti

## Linganbi foresti
Ghijotina

__HIDDENCAT__

La **ghijotina** (dal franseze *guillotine*, IPA ) ła ze na magnera doparà par ła decapitasion dei indivìdui condanai a ła pena de morte.
Inventada in Fransa inte el XVIII secoło, ła ghea vesto larga difuzion, miga solché inte el so Paeze de orìzene, ma anca in Svìsara, Belzo, Zermània, Itàlia e inte el Stato Pontifiso.

Sta cuà ła tołe el nome dal mèdego e pułìtego revołusionàrio franseze Joseph-Ignace Guillotin, el cuało, tutavia, no el ze sta l'inventore: eło el ze sta solché el lìder dei deputai che i dimandava a l'Asenblea nasionałe l'adosion de un strumento de ezecusion che el fuse uniforme par tuti i condanai e che el garantise na morte imediada e sensa sofarense. La ghijotina ła consta de fato, prinsipalmente, de na pezante lama de metało (el cuało fiło el zera orizenariamente ortogonałe al percorso verso el baso e, inte łe sucesive version, inclinà de sirca 30º in confronto a l'isteso percorso) dasada cascar drio de un percorso obligà da un'altesa de poco pì de  sora del coło del condanà, che cusita ła vegnea troncà de neto, evitando agonie ligae a łe ezecusion fate a fiło de spada.

In Fransa ła ze sta doparada finmente al 1977, an de l'ultema ezecusion capitałe franseze, prima de l'abołision totałe de ła pena de morte inte el 1981.

## Notasion

## Altri projeti

## Linganbi foresti
Pena (derito)

Na **pena** o **castigo**, inte el derito, ła denòmena na sansion predisponesta inte i confronti de un sojeto che el ze sta zudegà responsàbiłe de ła viołasion de un preceto penałe spesifegà dal derito penałe. Ła vien erogada da l'autorità zudisiària, co łe forme e łe garansie prevedeste da ła leje.

Ła pena ła consta inte ła privasion o redusion de un ben individuałe (vita, incołumità, libartà, respetabiłità, propietà).

Secondo el prinsìpio zurìdego de determenatesa, ła pena ła ga da èsar conprensìbiłe a tal ponto de far capir a tuti i sojeti cuałi che i ze i conportamenti lèciti e cuałi i ze cuełi iłèciti. Ga da èsarghe na proporsion intrà pena e dełito, ła pena no ła połe èsar sproporsionada in confronto al dełito cometesto, in baze ła prinsipio de proporsionałità.

## Notasion

## Altri projeti

## Linganbi foresti
Derito penałe

__HIDDENCAT__

El **derito penałe** el ze cueła rama che ła fa parte del derito pùblego che ła prevede l'erogasion de sansion penałi a chichesia che el faga asion che l'ordenamento zurìdego el reconosa cofà reato.

La leje penałe ła ze solché ła leje ordenària emanada dal parlamento e tuti chełi altri ati che i ga forsa de leje (par ezénpio in Itàlia el decreto leje e el decreto lejislativo). Calsìase fonte normativa de rango inferiore, cofà i regołamenti, i ze vàłidi solché par integrar el contegnuo de ła leje penałe portando nove specifegasion tècneghe (par ezénpio par denomenar cuałe che łe ze łe sostanse stupefazenti inte na leje sul tema). Sta cuà ła ze vàłida solché par l'avegner, o sia dal momento de l'entrada in vigoria de ła leje in dopo, e no se połe castigar un fato suceso prima de ła entrada in vigore de ła leje, de consevensa ła leje penałe no ła ga caràtare retroativo.

## Notasion

## Altri projeti

## Linganbi foresti
Seconda Repùblega de Połònia

**Seconda Repùblega de Połònia** el ze el nome no ufisałe picà a ła Repùblega de Połònia inte el perìodo che el va da ła prima a ła seconda guera mondiałe. La repùblega ła confinava co ła Zermània, ła Cecoslovàchia, ła Romania, l'Union Soviètega, ła Letònia, ła Lituània e ła Sità Lìbara de Dànzega.

La Seconda Repùblega de frecuente ła vien asociada a tenpi de granda aversità; ghe ghea tocà manovrarse inte łe dificoltà econòmeghe vegneste dopo de ła Grande Guera, a ła guera soviètego-połaca, a ła guera połaco-lituana e a ła Guera połaco-ucraina, e co ła senpre pì granda ostiłità de ła Zermània nazista. La Połònia mai ła ghe zera rivà a un liveło de desviłupo econòmego e de prosperità rafrontàbiłe co cueło là dei paezi de l'Eoropa osidentałe, anca se łe realtà de Varsàvia, Cracòvia e Leòpułi łe se ghea inalsà al liveło de łe prinsipałi sità osidentałi.

L'ezistensa del stato ła ze inportante par èsar sta el primo stato połaco, 123 ani dopo de ła spartision del 1795. La Repùblega ła zera sparia inte el 1939 par colpa de l'ataco de ła Zermània nasionalsociałista (Canpagna de Połònia) e del sevente intervento de l'Union Soviètega che ła ghea ocupà łe àree orientałi stando drio a łe zone de influensa stabiłie inte el Pato Molotov-Ribbentrop.

## Notasion

## Altri projeti

## Linganbi foresti
Organizasion mondiałe del comerso

L**'Organizasion mondiałe del comerso**, scursà in **OMC** (in ingleze: *World Trade Organization*, *WTO*), ła ze un'organizasion internasionałe creada col fin de soravizionar numarévułi acordi comersałi intrà i stati menbri.

I ghe aderise 164 Paezi, e altri 26 paezi i ze drio negosiar l'adezion a l'Organizasion, conprendindo cusita pì del 97% del comerso mondiałe de beni e servizi. La sede ła ze ponesta, dal 1995, inte el *Sentro William Rappard* a Zinevra, Svìsara.

## Istòria
L'OMC ła ze sta istituia inte el 1º de zenaro del 1995, co che ła zera stada sarada ła a ła conclusion de l'Uruguay Round, i negosiai che intrà el 1986 e el 1994 i ga inpegnà i paezi aderenti al GATT e i cuałi rezultai i ze stai sancii inte l'Acordo de Marrakech del 15 de apriłe del 1994.

Menbri de l'Organizasion mondiałe del comerso i ze i Stati e i "teritori doganałi separai": no el ze ciaro cuało che el sìpia el profiło de l'Union eoropea.

L'OMC el ga cusita asumesto, inte el contesto de ła regołamentasion del comerso mondiałe, el roło prima detegnesto dal GATT: de st'ultemo el ga *de facto* recepio i acordi e łe convension adotae (intrà i pì inportanti el GATT, el GATS e el TRIPS) co l'incargo de aministrarli e esténdarli; defarentemente del GATT, che no el gaveva na vera e pròpia strutura organizativa istitusionałizada, l'OMC el prevede invese na strutura conparàbiłe a cueła là de anàłoghi organismi internasionałi.

## Notasion

## Altri projeti

## Linganbi foresti
Kirghìzistan

El **Kirghìzistan** (in kirghizo Кыргызстан, *Kyrgyzstan*, in ruso Киргизия, *Kirgizija*), in vèneto anca **Chirghìzia**, o *Kirghìzia*, ufisalmente **Repùblega del Kirghìzistan** el ze un Stato indipendente de l'Àzia sentrałe, sensa sboco al mare. El confina con Cina, Kazàkistan, Tazìkistan e Uzbèkistan. La capitałe e sità pì inportante el ze Biškek, ciamada *Frunze* inte el ndar de del perìodo soviètego, in cuanto sità nadałe de un zenerałe de l'Armada Rosa, Michail Vasil'evič Frunze. La superfise ła ze poco manco de , ła popołasion ła toca i  abitanti (stima del 2010).

Dal 1936, co nome Repùblega Sociałista Soviètega Kirghiza, ła ze sta na Repùblega federada de l'Union Soviètega finmente al 1991, ano inte el cuało el zera devegnesto indipendente da l'Union Soviètega, dal 1992 el ze menbro de łe Nasion Unie.

El Kirghìzistan el tołe el nome dal pòpoło dei kirghizi, unio al sufiso persian *-stan* che el signifega "posto de" o "paeze", de consevensa "tera dei kirghizi".

## Gałeria de someje

Imàjine:Alai Mountains.jpg|munti Ałai
Imàjine:Issyk Kul beach.jpg|łago Isic Cul
Imàjine:Osh_03-2016_img25_view_from_Sulayman_Mountain.jpg|panorama de Oš
Imàjine:Tash_Rabat.JPG|caravanserajo de Taš Rabat


## Notasion

## Altri projeti

## Łinganbi forèsti
Prima Repùblega Austrìaga

La **Prima Repùblega austrìaga** ła ze ła parte de ła stòria de l'Austria ciapada drento intrà ła cascada de l'Inpero austro-ungàrego, inte el 1919, e l'Anschluss, o sia l'unifegasion co ła Zermània nazista fazesta inte el 1938; stando drio a un'altra inpostasion, invese, el tèrmano finałe el coincidarìa co l'instaurasion de ła ditatura austrofasista, co ła cuała, inte el 1933, ła ze vegnesta *de facto* desolvesta ła forma de Stato republegana.

Sto perìodo el ze sta segnà da un viołento conflito intrà ła drita e ła sanca, cofà inte ła revolta del lujo del 1927 e in cueła là del febraro del 1934.

La costitusion austrìaga ła ze entrà in vigore inte el 1920 e ła zera stada emendada inte el 1929.

## Notasion

## Altri projeti

## Linganbi foresti
Regno dei Serbi, Croati e Sloveni

El **Regno dei Serbi, Croati e Sloveni** (in serbo e croato: Краљевина Срба, Хрвата и Словенаца, *Kraljevina Srba, Hrvata i Slovenaca*; in sloveno: *Kraljevina Srbov, Hrvatov in Slovencev*), scursà in **Regno de SHS** (Краљевина СХС, *Kraljevina SHS*), el ze sta un Stato de l'Eoropa, reconosesto ufisalmente suito dopo de ła Confarensa de paze de Parize del 1919, co ła zera finia ła prima guera mondiałe, che ła zera durada finmente a ła creasion del Regno de Jugoslàvia inte el 1929.

## Notasion

## Altri projeti

## Linganbi foresti
Repùblega Popołare Sociałista de Albania

**Repùblega Popołare Sociałista de Albania** (in albaneze *Republika Popullore Socialiste e Shqipërisë*) el ze sta el nome ufisałe de l'Albania sociałista intrà el 1976 e el 1991. Sta denomenasion ła ze sta adotada a l'entrada in vigore de ła nova costitusion, renpiasando cueła là de ła **Repùblega Popołare de Albania** (*'Republika Popullore e Shqipërisë*) in dòparo dal 1946.

## Notasion

## Altri projeti

## Linganbi foresti